pythainlp/thai_wikipedia_clean_20230101 huggingface dataset:
ภาษาตึกรึญญา  หรือ ภาษาทิกรินยา หรือ ภาษาทิกรีนยา  เป็นภาษาที่ชาวตึกรึญญาใช้ในประเทศเอริเทรียและภูมิภาคตึกรัยตอนเหนือของเอธิโอเปีย
บริเวณที่ใช้ภาษา.
เป็นหนึ่งในสองภาษาที่สำคัญของเอริเทรียและแคว้นทิเกรย์ (ซึ่งชาวทิเกรย์เรียกว่า "ภาษาทิเกรย์") ของเอธิโอเปีย เป็นภาษากลางสำหรับผู้ที่อพยพมาจากดินแดนเหล่านี้ และชาวเบตาอิสราเอลบางส่วนซึ่งปัจจุบันอาศัยอยู่ในอิสราเอล ยังเป็นภาษาของชาวเจเบอร์ตี (ชาวตึกรึญญามุสลิม) ในเอธิโอเปีย อีกทั้งไม่ควรสับสนกับภาษาทิเกรย์ ซึ่งใช้ในแคว้นบริเวณที่ราบของเอริเทรียถึงทางทิศเหนือและทิศตะวันตกของพื้นที่ที่พูดภาษาตึกรึญญา
ทรูอินไซด์
ทรูอินไซด์ (เดิม ยูบีซี อินไซด์) เป็นช่องรายการทางทรูวิชั่นส์ ออกอากาศครั้งแรกเมื่อวันที่ 1 สิงหาคม พ.ศ. 2546 ชื่อรายการที่เกี่ยวกับในวงการบันเทิง ภายใต้แนวคิด "อินไซต์ทุกเรื่องบันเทิง"
Inside News.
เป็นรายการข่าวบันเทิง ที่ออกอากาศสดทุกวัน วันละ 2 ช่วง คือ ช่วงเที่ยง กับ ช่วงค่ำ (ไม่รวมการออกอากาศซ้ำ) โดยแบ่งเป็น 3 ช่วง คือ ข่าวในประเทศ , K News (จันทร์ - ศุกร์) และ Inter News โดยออกอากาศรวม 30 นาที
เจ้านโรดม สีหนุ
ต่าย ชุติมา
ตระกูลเวล์ฟ
ตระกูลเวลฟ หรือ ตระกูลเกลฟ  เป็นราชตระกูลยุโรปที่มีสมาชิกหลายคนที่ได้เป็นพระมหากษัตริย์เยอรมนีและสหราชอาณาจักรระหว่างคริสต์ศตวรรษที่ 11 ถึงคริสต์ศตวรรษที่ 20 ตระกูลเวลฟเป็นสาขาเก่าของตระกูลเอสเต ผู้ที่มาจากลอมบาร์ดีในคริสต์ศตวรรษที่ 9 ซึ่งทำให้บางครั้งจึงได้ชื่อว่า "ตระกูลเวลฟ-เอสเต" ผู้ก่อตั้งตระกูลคือเวลฟที่ 1 ดยุคแห่งบาวาเรีย ผู้ได้รับอสังหาริมทรัพย์จากเวลฟ ดยุคแห่งคารินเธียลุงทางแม่ของตระกูลเวลฟเก่ามาเสียชีวิตในปี ค.ศ. 1055 ในปี ค.ศ. 1070 ต่อมาเวลฟที่ 4 ก็ได้เป็นดยุคแห่งบาวาเรีย
เวลฟ์ที่ 2 ดยุคแห่งบาวาเรีย (หรือเวลฟที่ 5 แห่งตระกูลเวลฟ) สมรสกับเคานเทสมาทิลดาแห่งทัสเคนีผู้เสียชีวิตโดยไม่มีลูก ซึ่งทำให้เวลฟ์ที่ 2 ได้รับที่ดินทรัพย์สินของภรรยามาเป็นของตนเองที่รวมทั้งทัสเคนี, เฟอร์รารา, โมเดนา, มานตัว และ เรจจิโอ ซึ่งกลายมาเป็นประเด็นสำคัญของข้อขัดแย้งในอำนาจการแต่งตั้งสงฆ์ ในเมื่อตระกูลเวลฟเข้าข้างพระสันตะปาปาในกรณีความขัดแย้ง ผู้ที่เป็นฝ่ายพระสันตะปาปาจึงเป็นที่รู้จักกันว่า "เกลฟ์" (Guelphs) (ดู เกลฟ์และกิเบลลิเน)
เฮนรีเดอะแบล็ค ดยุคแห่งบาวาเรียระหว่าง ค.ศ. 1120 ถึง ค.ศ. 1126 เป็นดยุคสามคนแรกของตระกูลเวลฟที่มีชื่อเดียวกัน ลูกของเฮนรีที่ 9 เฮนรีเดอะเพราด์ ดยุคแห่งบาวาเรีย และ ดยุคแห่งแซกโซนี เป็นผู้หนึ่งในบรรดาคู่แข่งที่เป็นที่นิยมในการเลือกตั้งให้เป็นกษัตริย์แห่งเยอรมนี และ อีกฝ่ายหนึ่งคอนราดที่ 3 แห่งราชวงศ์โฮเฮ็นสเตาเฟ็น เฮนรีแพ้การเลือกตั้ง และ ถูกปลดจากตำแหน่งดยุคของทั้งสองอาณาจักรโดยคอนราด เพราะความที่เจ้าครองนครต่างๆ มีความกลัวอำนาจและอารมณ์ของเฮนรี
เฮนรีเดอะไลออน ได้ดัชชีแห่งแซกโซนีที่สูญเสียไปคืนมาในปี ค.ศ. 1142 และดัชชีแห่งบาวาเรียในปี ค.ศ. 1156 ในปี ค.ศ. 1158 เฮนรีสมรสกับมาทิลดา (ค.ศ. 1156–ค.ศ. 1189) พระธิดาในสมเด็จพระเจ้าเฮนรีที่ 2 แห่งอังกฤษ และ อาลีเยนอร์แห่งอากีแตน พระขนิษฐาของสมเด็จพระเจ้าริชาร์ดที่ 1 แห่งอังกฤษ หลังจากยุทธการเลยาโนในปี ค.ศ. 1176 เฮนรีก็เสียดินแดนแก่สมเด็จพระจักรพรรดิฟรีดริชที่ 1 แห่งโรมันอันศักดิ์สิทธิ์ และเจ้าเยอรมันองค์อื่นๆ ที่จ้องที่จะยึดดินแดนของพระองค์ เฮนรีเดอะไลออนต้องลี้ภัยไปยังราชสำนักของพระเจ้าเฮนรีที่ 2 ในนอร์ม็องดีในปี ค.ศ. 1180 แต่ก็ได้กลับมายังเยอรมนีสามปีต่อมา เฮนรีเสียชีวิตในปี ค.ศ. 1195
ออตโตแห่งบรันสวิคลูกชายของเฮนรีได้รับเลือกให้เป็นกษัตริย์และได้รับการสวมมงกุฎเป็นสมเด็จพระจักรพรรดิออตโตที่ 4 แห่งโรมันอันศักดิ์สิทธิ์ พระราชนัดดาออตโตเดอะไชล์ดได้เป็นดยุคในบางส่วนของแซกโซนีในปี ค.ศ. 1235 ในดัชชีใหม่ที่เรียกว่าบรันสวิค-ลืนเนอบวร์ก ออตโตเดอะไชล์ดเสียชีวิตในปี ค.ศ. 1252 ตระกูลเวลฟแห่งบรันสวิค-ลืนเนอบวร์กปกครองฮาโนเวอร์ต่อมาจนเมื่อสถาบันพระมหากษัตริย์ของเยอรมนีมายุบตัวลงในปี ค.ศ. 1918
ในปี ค.ศ. 1692 ประมุขของตระกูลสาขาคาเลนแบร์กได้รับการยกฐานะขึ้นเป็นพรินซ์อีเล็คเตอร์ที่มาเรียกกันว่าอีเล็คเตอร์แห่งฮาโนเวอร์ ต่อมาหลังจากการเสด็จสวรรคตของสมเด็จพระราชินีนาถแอนน์แห่งบริเตนใหญ่ จอร์จ ลุดวิกแห่งฮาโนเวอร์ก็ได้รับราชบัลลังก์บริเตนใหญ่ในปี ค.ศ. 1714 ตามพระราชบัญญัติว่าด้วยการสืบราชสันตติวงศ์ ค.ศ. 1701 จากนั้นสมาชิกของตระกูลเวลฟแห่งฮาโนเวอร์ก็ครองราชบัลลังก์ของบริเตนใหญ่มาจนกระทั่งสมเด็จพระราชินีนาถวิกตอเรียเสด็จสวรรคตในปี ค.ศ. 1901 ตระกูลเวลฟแห่งฮาโนเวอร์ในบริเตนเรียกว่าราชวงศ์ฮาโนเวอร์
ฮาโนเวอร์เองได้รับการยกฐานะขึ้นเป็นราชอาณาจักรในปี ค.ศ. 1814 แต่มาถูกผนวกโดยปรัสเซียหลังจากสงครามออสเตรีย-ปรัสเซียในปี ค.ศ. 1866 เมื่อฮาโนเวอร์เข้าข้างออสเตรีย สายอาวุโสจึงปกครองดัชชีบรันสวิค-วูลเฟนบืตเตลที่เล็กกว่าเดิมมาก สายนี้มาสิ้นสุดลงในปี ค.ศ. 1884 แม้ว่าดัชชีควรจะตกไปเป็นของเอิร์นสท์ ออกัสท์แห่งฮาโนเวอร์ ดยุคแห่งคัมเบอร์แลนด์ที่ 3 (Ernst August of Hanover, 3rd Duke of Cumberland) พระราชโอรสในอดีตพระมหากษัตริย์แห่งฮาโนเวอร์องค์สุดท้าย ความสงสัยในความภักดีต่ออาณาจักรของเอิร์นสท์ทำให้ตำแหน่งประมุขของดัชชีว่างลงมาจนถึงปี ค.ศ. 1913 เมื่อพระราชโอรสเอิร์นเนสท์ ออกัสตัสที่ 3 ดยุคแห่งบรันสวิคเสกสมรสกับพระธิดาของสมเด็จพระจักรพรรดิวิลเฮล์มที่ 2 แห่งเยอรมนี เอิร์นเนสท์จึงได้รับดัชชีคืน แต่ก็เป็นเพียงระยะเวลาอันสั้น เมื่อระบอบพระมหากษัตริย์มาถูกยุบเลิกลงหลังสงครามโลกครั้งที่หนึ่งในปี ค.ศ. 1918
ตระกูลเวลฟยังคงมีอยู่ในปัจจุบัน ประมุขคนปัจจุบันคือเอิร์นสท์ ออกัสท์ที่ 5 เจ้าชายแห่งฮาโนเวอร์ผู้เป็นพระสวามีองค์ปัจจุบันของเจ้าหญิงคาโรไลน์แห่งโมนาโค
House of Welf
ราชวงศ์เวลฟ
ราชวงศ์เวล์ฟ
ฟลุค (วงดนตรี)
ฟลุค (Fluke) เป็นวงดนตรีอีเล็กโทรนิก ก่อตั้งโดย ไมค์ ไบรอันต์ จอน ฟลุคเลอร์ และ ไมค์ ทัวร์เนียร์ กับ จูเลียน นัทเก็น เป็นผู้บริหารวง ตั้งแต่ พ.ศ. 2531 วงฟลุคได้รับอิทธิพลจากสมาชิกวงที่สนในเรื่องราวเกี่ยวกับดนตรี แอซิดเฮาส์ และ ศึกษาการทำงานของวง Cabaret Voltaire และ Giorgio Moroder ฟลุก
ราชตระกูลเวลฟ
Fluke (band)
ราชตระกูลเวล์ฟ
Guelfs
ตระกูลเกลฟ
ตระกูลเกล์ฟ
Welfen
Welfs
เวลฟ
เวล์ฟ
House of Guelph
แอ็บเสิร์บ
"แอ็บเสิร์บ"  เป็นซิงเกิลของ ฟลุค จากอั้ลบั้ม Risotto เพลงนี้อย่างเป็นเพลงประกอบภาพยนตร์ ซิน ซิตี้ ลาร่า ครอฟท์ ทูมเรเดอร์ และ เพลงนี้อย่างเป็นเพลงประกอบกับรายการโทรทัศน์ในประเทศไทยหลายรายการมาก่อน
ตระกูลเวลฟ์
ราชวงศ์เวลฟ์
"อะตอมบอม" (Atom Bomb) เป็นซิงเกิลของ ฟลุค ออกจำหน่ายในปี 1996 เพลงนี้อย่างเป็นเพลงประกอบภาพยนตร์เรื่อง Behind Enemy Lines
Atom Bomb (Fluke song)
แสงบาดตา
แสงบาดตา หรือ แสงจ้า  ก่อให้เกิดไม่สบายตาในการมองเห็นในที่แสงจ้า อย่างเช่นแสงอาทิตย์โดยตรงและแสงสะท้อน หรือหลอดไฟอย่างเช่น ไฟหน้ารถยนต์ในเวลาค่ำคืน ด้วยเหตุนี้รถบางคันจึงมีกระจกเคลือบสารป้องกันการสะท้อนแสง แสงบาดตาเกิดขึ้นได้จากความจ้าของแสงจากแหล่งกำเนิดแสงที่กระทบตาโดยตรง และอีกกรณีหนึ่งเกิดจากความจ้าของแสงสะท้อนจากพื้นผิววัสดุ
ในการลดแสงบาดตา เช่นใส่แว่นกันแดด ลดแสงจ้า ส่วนในกรณีของโคมไฟอาจแก้ไขโดยการใช้โคมไฟแบบส่องไฟขึ้นแทนส่องแสงลงมาตรง ๆ หรืออาจเลือกให้มีตัวกรองแสงจากหลอดไฟเช่นตะแกรง เป็นต้น หรืออาจปรับตำแหน่งโคมไฟให้หลีกเลี่ยงมุมกระทบแสงจ้าที่กระทบแนวสายตา หากอยู่ภายในอาคาร อาจติดมู่ลี่ ผ้าม่าน ลดแสงจ้าจากดวงอาทิตย์
Glare (vision)
แสงจ้า
กรูฟวีฟีลลิง
"กรู๊ฟวี่ฟิลลิ่ง" (Groovy Feeling) เป็นซิงเกิลของ ฟลุค ออกจำหน่ายใน พ.ศ. 2536 จากอัลบั้ม Six Wheels on My Wagon เพลงนี้อย่างออกจำหน่ายเป็นซิงเกิลอันสุดท้ายในพ.ศ. 2536 หลังจากประสบความสำเร็จกับซิงเกิล "Slid" และ "Electric Guitar."
Groovy Feeling (Fluke song)
ทรูเอเชียนซีรี่ส์
ทรูมูฟวี่ฮิตส์
ทรู มูฟวี่ ฮิตส์ เอชดี (เดิมชื่อ UBC Movies) (ยูบีซี มูฟวี่) ออกอากาศทางช่อง 46,135 และ 224 และ แอนะล็อก ช่อง 70 ช่องภาพยนตร์ทำเงินจากต่างประเทศ พร้อมพากย์เสียงภาษาไทย ตลอด 24 ชั่วโมง ออกอากาศครั้งแรก เมื่อ ปี พ.ศ. 2541 ในแต่ละวันจะมีภาพยตร์เข้ามาออกอากาศถึง 20 เรื่อง ส่วนใหญ่จะเป็นภาพยนตร์ที่ไม่เคยถูกนำไปฉายในโรงภาพยนตร์ หรือ ภาพยนตร์ที่ออกอากาศทางช่องอื่นๆ ก็ตาม ในครั้งนั้น UBC Movies (ยูบีซี มูฟวี่) ได้ยุติการออกอากาศเมื่อวันอังคารที่ 1 กรกฎาคม พ.ศ. 2546 แล้วได้มีช่องรายการใหม่คือ UBC Inside (ยูบีซี อินไซต์) ซึ่งเป็นช่องรายการบันเทิงตลอด 24 ชม. ภาพยนตร์ที่ยังไม่ได้ออกอากาศบางส่วนจะไปออกอากาศทางช่อง UBC Series (ยูบีซี ซีรีส์) ออกอากาศแทนตั้งแต่เวลา 23.00 น. - 6. 00 น. จนมาถึงเดือนเมษายน ปี พ.ศ. 2549 ภาพยนตร์ที่ออกอากาศทาง UBC Series (ยูบีซี ซีรีส์) ได้ถูกยกเลิกแล้ว ได้มีช่องรายการใหม่คือ ทรู มูฟวี่ ฮิตส์ (True Movie Hits) มาจนถึงปัจจุบันนี้
และเมื่อวันที่ 1 กุมภาพันธ์ พ.ศ. 2564 ทรู มูฟวี่ ฮิตส์ ได้พัฒนาระบบการออกอากาศเป็นระบบโทรทัศน์ความชัดสูง (High-definition television) อย่างเป็นทางการ
ทูอินเตอร์เนชันนัลไฟแนนซ์เซ็นเตอร์
ทรูวิชันส์ปรีวิว
ทรูวิชั่นส์ปรีวิว ออกอากาศทางช่อง 9 เป็นช่องรายการตัวอย่างให้กับสมาชิก ทุกแพ็กเกจ จะออกอากาศในแพ็คเกจ โกลด์ และ แพลทินัม แพ็คเกจ แต่ละรายการจะออกอากาศพร้อมกัน นอกจากนั้นแล้วยังมีสปอตโฆษณาและประชาสัมพันธ์ให้กับสมาชิก ทรูวิชั่นส์ รวมไปถึงโปรแกรมรายการต่างๆ ทั้งภาพโปสเตอร์ และ แถบข้อมูล โปรโมชั่นต่างๆ รวมไปถึง แถบข้อมูลข่าว รวมอยู่ด้วย นอกเหนือจากการรรับชมแล้ว ทางสถานีจึงมีการถ่ายทอดสดการแข่งขันฟุตบอล เป็นกรณีพิเศษ
เดอะเซนเตอร์
เซ็กซ์ทอย
เซ็กซ์ทอย เป็นอุปกรณ์ที่ใช้ในการกระตุ้นบริเวณรอบ ๆ อวัยวะเพศ เพื่อให้มีความรู้สึกคล้ายกับขณะร่วมเพศ มักจะใช้ในผู้ที่เป็นโรคติดต่อ หรือผู้ที่ไม่สามารถร่วมเพศกับผู้อื่นได้ แต่ในปัจจุบันมักจะถูกนำมาใช้เพื่อการกระตุ้นความรู้สึกทางเพศ มีทั้งเซ็กซ์ทอยสำหรับผู้ชาย และเซ็กซ์ทอยสำหรับผู้หญิง ซึ่งจะมีรูปร่างแตกต่างกันไปตามวิธีการใช้งาน
รายพระนามผู้ปกครองบาวาเรีย
รายพระนามผู้ปกครองบาวาเรีย  บาวาเรียปกครองโดยประมุขทั้งที่มีตำแหน่งเป็นดยุกและเป็นพระมหากษัตริย์ ราชอาณาจักรได้รับการรวมหรือการถูกแบ่งตลอดมาในประวัติศาสตร์ของหลายราชวงศ์ที่ปกครอง แต่ตั้งแต่ปี ค.ศ. 1949 บาวาเรียก็เป็นรัฐหนึ่งของประเทศเยอรมนี
ราชวงศ์ที่ปกครองบาวาเรีย.
ตระกูลอกิโลล์ฟิง, ค.ศ. 548–ค.ศ. 788.
ช่วงเวลาประมาณปี ค.ศ. 548 พระมหากษัตริย์แห่งชนแฟรงค์มอบบริเวณบาวาเรียให้อยู่ภายใต้การปกครองของดยุก — อาจจะเป็นดยุกชาวแฟรงค์หรืออาจจะเป็นผู้ที่เลือกมาจากตระกูลผู้นำในท้องถิ่น — ผู้ที่ตามหน้าที่แล้วก็จะเป็นข้าหลวงประจำภูมิภาคแทนพระมหากษัตริย์แฟรงค์ ดยุกคนแรกเท่าที่ทราบคือการิวอลด์ หรือ การิบอลด์ที่ 1 แห่งบาวาเรียผู้เป็นผู้มีอิทธิพลของตระกูลอกิโลล์ฟิงผู้มีอำนาจ ซึ่งเป็นการเริ่มการปกครองของตระกูลนี้ต่อมาจนถึงปี ค.ศ. 788
ราชวงศ์คาโรแล็งเชียง, ค.ศ. 788–911.
พระมหากษัตริย์ (ต่อมาพระจักรพรรดิ) ของชนแฟรงค์เข้ามามีอำนาจเหนือบาวาเรียด้วยพระองค์เอง โดยตั้งให้บาวาเรียอยู่ภายใต้การปกครองของข้าหลวงที่มิได้สืบตระกูลและข้าราชการ หลุยส์เดอะไพอัสแบ่งจักรวรรดิระหว่างพระราชโอรสและการแบ่งเป็นการแบ่งอย่างถาวรหลังจากการเสด็จสวรรคตในปี ค.ศ. 840 ประมุขชาวแฟรงค์ปกครองบาวาเรียเป็นส่วนหนึ่งของดินแดนของตนเอง
ราชวงศ์ลุทโพลดิง, ค.ศ. 911–ค.ศ. 947.
ลุทโพลด์ผู้ก่อตั้งราชวงศ์ลุทโพลดิงมิได้เป็นดยุกแห่งบาวาเรีย แต่เป็นมากราฟแห่งคารินเทียภายใต้สมเด็จพระเจ้าหลุยส์เดอะไชล์ดแห่งบาวาเรีย อำนาจของแฟรงค์ขณะนั้นเริ่มเสื่อมลงในบริเวณบาวาเรียเพราะการโจมตีโดยชาวฮังการีซึ่งเป็นผลทำให้ผู้มีอำนาจในท้องถิ่นมีอิสระเพิ่มมากขึ้น จนอาร์นุล์ฟลูกของลุทโพลด์สามารถตั้งตนขึ้นเป็นดยุกในปี ค.ศ. 911 และได้รับการยอมรับโดยพระมหากษัตริย์เยอรมันเฮนรีเดอะเฟาว์เลอร์ในปี ค.ศ. 920
กษัตริย์เยอรมัน, ค.ศ. 947–ค.ศ. 1070.
ในช่วงระหว่าง ค.ศ. 947 จนถึง ค.ศ. 1070 พระมหากษัตริย์เยอรมันก็มอบการปกครองของบาวาเรียให้แก่บุคคลต่าง ๆ ที่รวมทั้งตนเองโดยมิให้มีการสืบการปกครองโดยไม่ให้ตระกูลใดตระกูลหนึ่งมีอำนาจปกครองบาวาเรียโดยเด็ดขาด ฉะนั้นบาวาเรียจึงสลับการปกครองไปมาระหว่างราชวงศ์ต่าง ๆ ที่มิได้เกี่ยวข้องกันเช่นราชวงศ์ออทโทเนียน และ ราชวงศ์ซาเลียน
ตระกูลเวล์ฟและตระกูบบาเบนแบร์ก, ค.ศ. 1070–ค.ศ. 1180.
ในปี ค.ศ. 1070, สมเด็จพระจักรพรรดิไฮนริคที่ 4 แห่งโรมันอันศักดิ์สิทธิ์ทรงปลด ออทโทแห่งนอร์ไฮม์ผู้ครองบาวาเรียอยู่ในขณะนั้น และหันไปยกดัชชีแห่งบาวาเรียให้กับเวลฟ สมาชิกของตระกูลอิตาลี-บาวาเรียจากตระกูลเอสเต แต่ต่อมาเวล์ฟก็มีปากมีเสียงกับจักรพรรดิไฮนริคและถูกยึดอำนาจการปกครองบาวาเรียไปสิบเก้าปี ระหว่างนั้นบาวาเรียก็ปกครองโดยราชบัลลังก์เยอรมัน เวล์ฟได้บาวาเรียคืนในปี ค.ศ. 1096 และสืบการปกครองต่อมาโดยเวล์ฟที่ 2 และเฮนรีที่ 9 — เฮนรีสืบโดยบุตรชายเฮนรีที่ 10 ผู้นอกจากจะปกครองบาวาเรียแล้วก็ยังเป็นดยุกแห่งแซกโซนีด้วย
ราชวงศ์วิทเทลส์บัค, ค.ศ. 1180–ค.ศ. 1918.
ในปี ค.ศ. 1180 เฮนรีที่ 12 และ สมเด็จพระจักรพรรดิฟรีดริชที่ 1 แห่งโรมันอันศักดิ์สิทธิ์ มีเรื่องบาดหมางกัน จักรพรรดิฟรีดริชจึงทรงปลดเฮนรีและยกบาวาเรียให้กับออทโทแห่งราชวงศ์วิทเทลส์บัค จากนั้นบาวาเรียก็ตกอยู่ในมือของสาขาต่าง ๆ ของราชวงศ์วิทเทลส์บัคมาจนกระทั่งสงครามโลกครั้งที่หนึ่ง
การแบ่งแยกครั้งแรก, ค.ศ. 1253–ค.ศ. 1340.
ในปี ค.ศ. 1253 ออทโทที่ 2 เสียชีวิต บาวาเรียก็ถูกแบ่งระหว่างบุตรชายของออทโท เฮนรีเป็นดยุกแห่งบาวาเรียใต้ และหลุยส์บาวาเรียเหนือ จนกระทั่งมาถึงต้นคริสต์ศตวรรษที่ 16 ดินแดนบาวาเรียก็ถูกแบ่งไปมาระหว่างพี่ ๆ น้อง ๆ ซึ่งทำให้ยากต่อการเรียงลำดับดยุกผู้ครองบาวาเรียได้อย่างถูกต้อง
ในบาวาเรียใต้ หลังจากสมัยของเฮนรีที่ 13 บาวาเรียใต้ก็ถูกแบ่งระหว่างลูกชายสามคน ออทโทที่ 3 หลุยส์ที่ 3 และสตีเฟนที่ 1 ปกครองร่วมกัน ผู้สืบครองต่อจากออทโทที่ 3 คือบุตรชาย เฮนรีที่ 15 ผู้สืบครองต่อจากสตีเฟนที่ 1 คือบุตรชายออทโทที่ 4 และ เฮนรีที่ 14 และลูกของเฮนรีที่ 14 คือจอห์นที่ 1
ในบาวาเรียเหนือ หลุยส์ที่ 2 สืบต่อโดยลูกชายรูดอล์ฟที่ 1 และหลุยส์ที่ 4 หลุยส์ได้รับเลือกให้เป็นพระมหากษัตริย์เยอรมันในปี ค.ศ. 1314 หลังจากจอห์นที่ 1 เสียชีวิตในปี ค.ศ. 1340 หลุยส์ที่ 4 ก็รวมอาณาจักรบาวาเรีย
ดยุกแห่งบาวาเรียมีตำแหน่งเป็นเคานท์พาเลไทน์แห่งไรน์ด้วย ในปี ค.ศ. 1329 หลุยส์ที่ 4 ทรงยกพาเลทิเนทแห่งไรน์ที่รวมทั้งพาเลทิเนทเหนือให้แก่ลูกของรูดอล์ฟที่ 1 พาเลทิเนทเหนือกลับมารวมกับบาวาเรียอีกครั้งในปี ค.ศ. 1623 และพาเลทิเนทใต้ในปี ค.ศ. 1777
การแบ่งแยกครั้งที่สอง, ค.ศ. 1349–ค.ศ. 1503.
ตั้งแต่ปี ค.ศ. 1349 จนถึง ค.ศ. 1503 บาวาเรียก็ถูกแบ่งแยกเป็นครั้งที่สอง ในปี ค.ศ. 1349 ลูกหกคนของลุดวิกที่ 4 แบ่งบาวาเรียออกเป็นบาวาเรียเหนือ (Upper Bavaria) และ บาวาเรียใต้ (Lower Bavaria) ในปี ค.ศ. 1353 บาวาเรียใต้แบ่งเป็นบาวาเรีย-แลนด์ชุท และ บาวาเรีย-สเตราบิง ในปี ค.ศ. 1363 บาวาเรียเหนือก็ถูกแบ่งระหว่างบาวาเรีย-แลนด์ชุท และบาวาเรีย-สเตราบิง หลังจากการเสียชีวิตของสเตฟานที่ 2 ในปี ค.ศ. 1392 บาวาเรีย-แลนด์ชุทก็แบ่งออกเป็นสามดัชชีสามอาณาจักร โยฮันน์ที่ 2 ดยุกแห่งบาวาเรียได้บาวาเรีย-มิวนิก, เฟรเดอริค ดยุกแห่งบาวาเรีย-แลนด์ชุทได้บาวาเรีย-แลนด์ชุทส่วนที่ย่อยออกไป และสเตฟานที่ 3 ดยุกแห่งบาวาเรียได้บาวาเรีย-อิงโกลชตัท
หลังจากสงครามแลนด์ชุท (ค.ศ. 1503–ค.ศ. 1505) ดยุกแห่งบาวาเรีย-มิวนิกอัลเบร็คท์ที่ 4ก็กลายเป็นผู้ครองบาวาเรีย ในปี ค.ศ. 1506 อัลเบร็คท์ออกประกาศว่าดัชชีควรจะผ่านต่อไปยังบุตรคนหัวปีตามกฎสิทธิของบุตรคนแรก (primogeniture)
ในปี ค.ศ. 1623 แม็กซิมิเลียนที่ 1 ดยุกแห่งบาวาเรีย ก็ได้รับตำแหน่งพรินซ์อีเล็คเตอร์  แห่งไรน์แลนด์พาลาติเนท
พระมหากษัตริย์แห่งบาวาเรีย ค.ศ. 1806–ค.ศ. 1918.
ในปี ค.ศ. 1805 ภายใต้สนธิสัญญาสันติภาพเพรสบวร์ก (Peace of Pressburg) ระหว่าง ฝรั่งเศสของนโปเลียน และ จักรวรรดิโรมันอันศักดิ์สิทธิ์ ดัชชีหลายอาณาจักรได้รับเลื่อนฐานะขึ้นเป็นราชอาณาจักร ประมุขจากราชวงศ์วิทเทลส์บัคแห่งบาวาเรียได้รับตำแหน่ง "พระมหากษัตริย์แห่งบาวาเรีย" ตั้งแต่ ค.ศ. 1806 จนถึง ค.ศ. 1918. พรินซ์อีเล็คเตอร์แห่งบาวาเรีย แม็กซิมิเลียนที่ 4 โจเซฟขึ้นครองราชสมบัติเป็นปฐมกษัตริย์แห่งบาวาเรียสมเด็จพระเจ้าแม็กซิมิเลียนที่ 1 แห่งบาวาเรีย เมื่อวันที่ 1 มกราคม ค.ศ. 1806
หลังสมัยราชาธิปไตย.
List of rulers of Bavaria
Rulers of Bavaria
Duke of Bavaria
Dukes of Bavaria
Elector of Bavaria
อาณาจักรดยุคแห่งบาวาเรีย
ดยุคแห่งบาวาเรีย
อีเล็คเตอร์แห่งบาวาเรีย
พรินซ์อีเล็คเตอร์แห่งบาวาเรีย
รายชื่อประมุขแห่งบาวาเรีย
เจ้านครรัฐผู้คัดเลือก
เจ้านครรัฐผู้คัดเลือก  คือสมาชิกของคณะผู้คัดเลือกลงคะแนนเสียงแต่งตั้งจักรพรรดิโรมันอันศักดิ์สิทธิ์ เจ้านครรัฐผู้คัดเลือกมีฐานันดรเป็น "เฟือสท์"  ซึ่งเป็นตำแหน่งทางปกครองที่เป็นรองเพียงกษัตริย์และจักรพรรดิ และทายาทผู้มีสิทธิโดยตรงของเจ้านครเรียกว่า เจ้าชายผู้คัดเลือก
ตามทฤษฎีแล้วจักรพรรดิแห่งจักรวรรดิโรมันอันศักดิ์สิทธิ์เป็นผู้ที่มาจากการเลือกตั้ง แต่ตั้งแต่คริสต์ศตวรรษที่ 15 การเลือกตั้งก็มักจะเป็นเพียงการทำเพียงพิธี โดยมีพระจักรพรรดิผู้สืบเชื้อสายมาจากราชวงศ์ฮับส์บูร์กของออสเตรีย ที่ตำแหน่งมักจะเป็นของพระราชโอรสองค์โตของจักรพรรดิผู้เสด็จสวรรคต แต่กระนั้นตำแหน่งมิได้เป็นตำแหน่งสืบทอดในตระกูลเดียวกัน และทายาทไม่สามารถเรียกตนเองว่า "จักรพรรดิ" โดยมิได้รับเลือก
การเลือกตั้งเป็นการเลือกพระมหากษัตริย์แห่งชาวโรมัน ผู้ได้รับเลือกในเยอรมนีและจะได้เป็นจักรพรรดิแห่งจักรวรรดิโรมันอันศักดิ์สิทธิ์ก็เมื่อได้รับทำพิธีบรมราชาภิเษกโดยพระสันตะปาปา จักรพรรดิคาร์ลที่ 5 ทรงเป็นจักรพรรดิที่ได้รับการสวมมงกุฎเป็นจักรพรรดิ ผู้เป็นจักรพรรดิต่อจากนั้นเป็นจักรพรรดิโดยการเลือกตั้งเท่านั้น
เจ้าผู้มีสิทธิเลือกตั้ง
พรินซ์อีเล็คเตอร์
Kurfürst
Prince Elector
Prince-electors
อาณาจักรมากราฟแห่งบรานเดนบวร์ก
อาณาจักรอักซุม
จักรวรรดิอักซุม  เป็นจักรวรรดิสำคัญทางการค้าขายที่ตั้งอยู่ทางตะวันออกเฉียงเหนือของแอฟริกาที่เริ่มก่อตัวมาตั้งแต่ราวศตวรรษที่ 4 ก่อนคริสต์ศักราชและมารุ่งเรืองเอาเมื่อคริสต์ศักราชที่ 1 เมืองหลวงเก่าก่อตั้งทางตอนเหนือของเอธิโอเปีย อาณาจักรใช้คำว่า “เอธิโอเปีย” มาตั้งแต่คริสต์ศักราชที่ 4 และกล่าวกันว่าเป็นที่เก็บของพันธสัญญาศักดิ์สิทธิ์ (Ark of the Covenant) และที่กำเนิดของราชินีแห่งชีบา นอกจากนั้นอัคซุมยังเป็นจักรวรรดิสำคัญจักรวรรดิแรกที่หันมานับถือคริสต์ศาสนา
อัคซุมได้รับการกล่าวถึงเป็นครั้งแรกในคริสต์ศักราชที่ 1 ใน “บันทึกเส้นทางการเดินเรือในทะเลอีริทเธรียน“ (Periplus Maris Erythraei) ซึ่งเป็นบันทึกเส้นทางการเดินเรือ (Periplus) ของกรีกที่บรรยายการเดินเรือและการค้าขายจากเมืองท่าของโรมันอียิปต์เช่น เบเรนีซ ตามชายฝั่งทะเลแดง และเมืองอื่นๆ ตามชายฝั่งแอฟริกาตะวันออกเฉียงเหนือและอินเดีย บันทึกกล่าวว่าอัคซุมเป็นตลาดสำคัญสำหรับงาช้างที่ส่งออกไปยังดินแดนต่างๆ ในโลกโบราณ และกล่าวถึงประมุขของอัคซุมว่ามีนามว่าซอสคาลีส (Zoscales) ผู้นอกจากจะครองอัคซุมแล้วก็ยังปกครองอ่าวสองอ่าวในทะเลแดง: อดูลิส (ไม่ไกลจากมาสซาวา) และอวาไลท์สAvalites (อัสซาบ) และกล่าวต่อไปเป็นผู้มีความคุ้นเคยกับวรรณคดีกรีก
ราชอาณาจักรอัคซูไมท์
Aksumite Empire
Axumite Empire
Kingdom of Axum
Axumite Kingdom
Aksumite
Axumite
ราชอาณาจักรอัคซูม
อัคซูไมท์
รัฐเคาะลีฟะฮ์รอชิดีน
รัฐเคาะลีฟะฮ์รอชิดีน  เป็นรัฐเคาะลีฟะฮ์รัฐแรกในสี่รัฐเคาะลีฟะฮ์ ก่อตั้งขึ้นหลังจากการเสียชีวิตของมุฮัมมัดในปี ค.ศ. 632 ในยุคที่รุ่งเรืองที่สุดเขตแดนของประเทศครอบคลุมตลอดทางตอนเหนือของทวีปแอฟริกา คาบสมุทรอาหรับ และเนินสูงของอิหร่าน
หลังจากการเสียชีวิตของมุฮัมมัดในปี ค.ศ. 632 แล้ว กลุ่มชาวมะดีนะฮ์อันซาร์ (Ansar) ก็ถกเถียงกันว่าผู้ใดควรจะเป็นผู้นำที่เหมาะสมต่อจากศาสดามุฮัมมัดในการดำเนินกิจการของมุสลิมต่อไป ในขณะที่ครอบครัวของท่านยังยุ่งอยู่กับการจัดการเรื่องการฝังศพอุมัร และอบู อุบัยดะห์ (Abu Ubaidah ibn al-Jarrah-أبو عبيدة عامر بن عبدالله بن الجراح) ต่างก็สาบานว่าจะจงรักภักดีต่ออะบูบักร์ผู้กลายมาเป็น “ประมุขผู้สืบสายจากท่านศาสนทูตของอัลลอฮ์” คนแรก (คอลีฟะหฺ ราซูล อัลลอฮฺ) หลังจากนั้นอะบูบักรฺก็เริ่มการสงครามเผยแพร่ศาสนาอิสลาม
อะบูบักร์เริ่มต้นด้วยการปราบปราบชนกลุ่มต่าง ๆ ในคาบสมุทรอาหรับที่ละเมิดคำสาบานต่อศาสนาอิสลามและชุมชนมุสลิม ในฐานะเคาะลีฟะฮ์ทั้งอะบูบักรฺเองและผู้ครองอีกสี่คนต่อมาก็มิได้อ้างตนเองว่าเป็นเจ้า ยังคงพำนักอยู่ในบ้านที่สมถะและปฏิบัติตนอย่างปกติ รีดนมแกะและแพะ และออกไปไหนมาไหนโดยไม่มีองครักษ์ อุมัยยะฮ์และอับบาซียะฮ์ต่อมาก็มิได้อ้างตนว่าเป็นเจ้าเช่นกัน แต่ปฏิบัติตนเช่นเจ้า
Rashidun Caliphate
Rashidun empire
จักรวรรดิกาหลิบราชิดัน
จักรวรรดิกาหลิปรอชิดีน
จักรวรรดิราชิดัน
มาร์ค เทวน
จักรวรรดิแอซเท็ก
แอซเท็ก  เป็นคำที่หมายถึงกลุ่มชาติพันธ์ในทางตอนกลางของเม็กซิโกโดยเฉพาะกลุ่มที่พูดภาษานาวาตล์ (Nahuatl) ผู้มีอำนาจทางการเมืองและทางการทหารในบริเวณเมโสอเมริกา ในคริสต์ศตวรรษที่ 14, 15 และ 16 ในสมัยที่เรียกว่าปลายยุคคลาสสิกตอนหลังในลำดับเหตุการณ์ในเมโสอเมริกา (Mesoamerican chronology)
ส่วนใหญ่แล้ว “แอซเท็ก” มักจะหมายถึงเฉพาะชาวเตนอชตีตลัน  ที่ตั้งถิ่นฐานอยู่บนเกาะในทะเลสาบเท็กซ์โคโคที่เรียกตนเองว่า “เม็กซิกาเทน็อคคา” หรือ “โคลฮูอาเม็กซิกาเทน็อคคา”
บางครั้งคำนี้ก็รวมทั้งผู้ที่พำนักอาศัยของเตนอชตีตลันในนครรัฐพันธมิตรอีกสองเมือง Acolhua แห่ง เตซโกโก และ เทพาเน็คแห่งทลาโคพานที่รวมกันเป็นสามพันธมิตรแอซเท็ก (Aztec Triple Alliance) หรือที่เรียกกันว่า “จักรวรรดิแอซเท็ก”
กลุ่มกองกิสตาดอร์ หรือนักสำรวจดินแดนชาวสเปนนำโดย เอร์นัน กอร์เตส เข้ารุกรานและยึดครองจักรวรรดิแอซเท็ก จนกระทั่งล่มสลายในปี ค.ศ. 1521
Mexicas
แอซเท็ค
จักรวรรดิแอซเทค
แอซเทค
นอรา เอฟรอน
นอรา เอฟรอน นักเขียนบท ผู้อำนวยการสร้าง ผู้กำกับภาพยนตร์ และนักหนังสือพิมพ์ชาวอเมริกัน มีชื่อเสียงในฐานะนักเขียนบทภาพยนตร์โรแมนติกคอเมดี เคยได้รับการเสนอชื่อเข้าชิงรางวัลออสการ์ บทภาพยนตร์ยอดเยี่ยม 3 ครั้ง จากเรื่อง "Silkwood" (1983) "When Harry Met Sally" (1989) และ "Sleepless in Seattle" (1993)
นอรา เอฟรอนสมรสมาแล้วสามครั้ง โดยครั้งที่สองสมรสกับคาร์ล เบิร์นสไตน์ นักหนังสือพิมพ์วอชิงตันโพสต์ผู้เปิดโปงเรื่องคดีวอเตอร์เกตในหนังสือเรื่อง "All the President's Men" ชีวิตสมรสครั้งนี้จบลงด้วยการหย่าร้าง เมื่อเธอพบว่าสามีแอบมีความสัมพันธ์กับมาร์กาเรต เจย์ บุตรสาวของเจมส์ คัลลาฮาน อดีตนายกรัฐมนตรีอังกฤษ เธอได้นำชีวิตส่วนตัวในช่วงนี้ไปเขียนหนังสืออัตชีวประวัติชื่อ "Heartburn" ซึ่งถูกนำไปสร้างเป็นภาพยนตร์ในปี 1986 นำแสดงโดยแจ็ก นิโคลสันและเมอริล สตรีพ
ภายหลังการหย่าร้างกับคาร์ล เบิร์นสไตน์ นอราเป็นบุคคลหนึ่งในจำนวนไม่กี่คน ที่คาดเดาตัวตนของดีพโทรธ หรือนามแฝงของเจ้าหน้าที่ระดับสูง ผู้เปิดเผยรายละเอียดของคดีวอเตอร์เกตให้กับคาร์ล เบิร์นสไตน์และบ็อบ วูดเวิร์ด ได้ถูกต้องว่าเป็น ดับเบิลยู. มาร์ก เฟลต์ รองผู้อำนวยการเอฟบีไอ
นอรา เอฟรอนครั้งที่สามกับนิโคลัส ปีเลกจี นักเขียนบทภาพยนตร์ ตั้งแต่ปี 1987 จนกระทั่งเสียชีวิตเมื่อวันที่ 26 มิถุนายน ค.ศ. 2012 ด้วยโรคปอดบวม ในวัย 71 ปี
นอร่า เอฟรอน
สิทธิของบุตรหัวปี
สิทธิของบุตรคนแรก  เป็นสิทธิทางคอมมอนลอว์ ของบุตรคนแรก (firstborn) ในการได้รับทรัพย์สินทั้งหมดเป็นมรดก โดยจะตัดสิทธิของบุตรคนรองอื่น ๆ ทั้งหมดในทรัพย์สินของบิดามารดา หลักแห่งสิทธิของบุตรคนแรกนี้นำเข้ามาใช้ในอังกฤษโดยนอร์มันในปี ค.ศ. 1066 ตามธรรมเนียมของนอร์มันบุตรชายคนแรกจะได้รับดินแดน ทรัพย์สิน และตำแหน่งที่เป็นของบิดาทั้งหมด ในกรณีที่ไม่มีลูก ทรัพย์สินก็จะผ่านต่อไปยังญาติตามลำดับความเหมาะสมตามอาวุโส
สิทธิของบุตรคนแรกก็มีการประยุกต์กันไปหลายอย่าง เช่นการยกเลิกการให้อภิสิทธิ์นี้เฉพาะแต่ผู้เป็นชาย เช่นในเดนมาร์กในปี ค.ศ. 2009 เปลี่ยนเป็นสิทธิของบุตรคนแรกที่เท่าเทียมกันไม่ว่าจะเป็นบุตรหญิงหรือชาย
วาล็องเซียน
วาล็องเซียน  เป็นเมืองในจังหวัดนอร์ในแคว้นโอดฟร็องส์ ประเทศฝรั่งเศส เมืองวาล็องเซียนตั้งอยู่ทางตอนเหนือของฝรั่งเศสบนฝั่งแม่น้ำเชลดท์  แม้ว่าวาล็องเซียนจะประสบกับความเสื่อมโทรมทางเศรษฐกิจระหว่าง ค.ศ. 1975 จนถึง ค.ศ. 1990 แต่หลังจากนั้นก็ฟื้นตัวขึ้น การสำรวจจำนวนประชากรในปี ค.ศ. 1999 มีจำนวน 41,278 และเมื่อรวมปริมณฑลก็จะมี 399,677 คน
แซ็ง-แฌร์แม็ง-อ็อง-แล
แซ็ง-แฌร์แม็ง-อ็อง-แล  เป็นเมืองในจังหวัดอีฟว์ลีนในอีล-เดอ-ฟร็องส์ในประเทศฝรั่งเศส เมืองแซ็ง-แฌร์แม็ง-อ็อง-แลตั้งอยู่ทางตะวันตกของปริมณฑลปารีสของฝรั่งเศส โดยระยะทางราว 19 กิโลเมตรจากใจกลางของปารีส ชาวแซ็ง-แฌร์แม็ง-อ็อง-แลเรียกว่า "แซ็ง-แฌร์มานัว" (Saint-Germanois)
แซ็ง-แฌร์แม็ง-อ็อง-แลมีความสำคัญทางประวัติศาสตร์รวมทั้งการเป็นลงนามอย่างเป็นทางของสนธิสัญญาแซ็ง-แฌร์แม็ง-อ็อง-แลในปี ค.ศ. 1919 หลังสงครามโลกครั้งที่หนึ่ง
แซงต์แชร์แมงอองเลย์
ยึดแผ่นดิน เปลี่ยนพันธุ์มนุษย์
District 9 (ชื่อไทย ยึดแผ่นดิน เปลี่ยนพันธุ์มนุษย์) เป็นภาพยนตร์ไซไฟ กำกับโดย นีล บล็อมแคมพ์ อำนวยการสร้างโดยปีเตอร์ แจ็กสัน
ลูทวิชชาวเยอรมัน
ลูทวิชชาวเยอรมัน  หรือ หลุยส์ชาวเยอรมัน  (ค.ศ. 806 – 28 สิงหาคม ค.ศ. 876) เป็นพระมหากษัตริย์แห่งบาวาเรียระหว่าง ค.ศ. 817 จนเสด็จสวรรคตเมื่อวันที่ 28 สิงหาคม ค.ศ. 876 และเป็นกษัตริย์แห่งราชอาณาจักรแฟรงก์ตะวันออก ตั้งแต่ ค.ศ. 843 จนเสด็จสวรรคต ลูทวิชเป็นพระราชโอรสในลูทวิชผู้เคร่งศีลกับพระชายาองค์แรกเอียร์เมนการ์ดแห่งเฮสเบย์ และเป็นพระราชนัดดาของชาร์เลอมาญ
ลูทวิชได้รับแต่งตั้งให้เป็นพระมหากษัตริย์แห่งบาวาเรียในปี ค.ศ. 817 ซึ่งเป็นวิธีที่ชาร์เลอมาญใช้ในการมอบดินแดนให้แก่สมาชิกในครอบครัวเพื่อให้ไปเป็นข้าหลวงในดินแดนต่างๆ เมื่อลูทวิชเดอะไพอัสแบ่งอาณาจักรในปลายรัชสมัยในปี ค.ศ. 843 ลูทวิชชาวเยอรมันก็ได้รับราชอาณาจักรแฟรงก์ตะวันออก ดินแดนที่ครอบคลุมบริเวณตั้งแต่แม่น้ำเอลเบอไปจนถึงบาวาเรียปัจจุบันจากสนธิสัญญาแวร์เดิงและครอบครองจนเสด็จสวรรคต
สงครามแย่งชิงมรดกของจักรพรรดิลูทวิชผู้ศรัทธา.
ลูทวิชเป็นพระราชโอรสคนที่สามของจักรพรรดิลูทวิชที่ 1 กับเอียร์เมนการ์ดผู้เป็นพระมเหสี พระองค์ใช้ชีวิตในช่วงแรกๆ ที่ราชสำนักของชาร์เลอมาญ พระอัยกาที่ว่ากันว่ารักพระองค์มากเป็นพิเศษ เมื่อจักรพรรดิลูทวิชที่ 1 ผู้เป็นพระราชบิดาแบ่งดินแดนของพระองค์ให้แก่พระราชโอรสในปี ค.ศ. 817 ลูทวิชได้ไบเอิร์นกับดินแดนรอบข้าง ทว่าเกิดความไม่สงบในการบริหารปกครองจนถึงปี ค.ศ. 825 ซึ่งพระองค์ได้ร่วมทำสงครามกับชนชาวสลาฟบนพรมแดนทางตะวันออก ในปี ค.ศ. 827 พระองค์ได้สมรสกับเอ็มมา ธิดาของเวล์ฟที่ 1 เคานต์แห่งไบเอิร์น และพี่น้องหญิงของจูดิธแห่งไบเอิร์น พระมารดาเลี้ยงของพระองค์เอง ซึ่งต่อมาทั้งคู่มีพระราชบุตรด้วยกัน คือ
หลังการสมรสไม่นานลูทวิชเริ่มเข้ามาแทรกแซงในความขัดแย้งที่เกิดขึ้นจากการที่จูดิธพยายามรักษาราชอาณาจักรไว้ให้คาร์ล พระโอรสของพระนาง จนส่งผลให้เกิดความขัดแย้งขึ้นระหว่างลูทวิชและพี่น้องกับจักรพรรดิลูทวิชที่ 1 พระองค์เปลี่ยนข้างไปมาหลายครั้ง จนในปี ค.ศ. 839 จักรพรรดิลูทวิชที่ 1 ได้โอนการครอบครองบางส่วนของลูทวิชให้แก่โลแทร์ ลูทวิชจึงก่อกบฏอีกครั้งและพระราชบิดาของพระองค์ได้สวรรคตในการสู้รบที่ตามมา
สนธิสัญญาแวร์เดิง.
ลูทวิชผู้เป็นพ่อสวรรคตในปี ค.ศ. 840 โลทาร์ซึ่งเป็นพระราชโอสคนโตได้อ้างสิทธิ์ในจักรวรรดิทั้งหมด ลูทวิชจึงร่วมมือกับพระเจ้าคาร์ลผู้ศีรษะล้าน พระอนุชาต่างมารดา (พระโอรสของจูดิธ) ปราบโลทาร์ได้ที่ฟงเตอนัวในวันที่ 25 มิถุนายน ค.ศ. 841 ในช่วงมิถุนายน ค.ศ. 842 สามพี่น้องเจอกันบนเกาะในแม่น้ำซวนเพื่อเจรจาสันติภาพ ต่างคนต่างตั้งคณะผู้แทนขึ้นมาสี่สิบคนเพื่อจัดการเรื่องขอบเขตราชอาณาจักรของตน นำมาสู่การทำสนธิสัญญาแวร์เดิงซึ่งได้รับข้อสรุปในเดือนกันยายน ค.ศ. 843 โดยลูทวิชได้ดินแดนของจักรวรรดิการอแล็งเฌียงส่วนที่ตั้งอยู่ทางตะวันออกของแม่น้ำไรน์ กับชไปเออร์, วอร์มส์ และไมนทซ์ซึ่งตั้งอยู่ทางฝั่งซ้ายของแม่น้ำ ในขณะที่พี่น้องอีกสองคน คือ คาร์ล ได้พื้นที่ทางตะวันตกของจักรวรรดิ ส่วนโลแทร์ที่ 1 ได้พื้นที่ทางตอนกลาง อาณาเขตของลูทวิชยังรวมไปถึงไบเอิร์นซึ่งพระองค์ได้ตั้งเรเกินส์บวร์คเป็นศูนย์กลางในการบริหารปกครอง กับทือริงเงิน, ฟรังเคิน และซัคเซิน ซึ่งล้วนเป็นมณฑลที่ตั้งอยู่ทางตะวันออกของจักรวรรดิการอแล็งเฌียง จึงอาจเรียกได้ว่าพระองค์คือผู้ก่อตั้งราชอาณาจักรแฟรงก์ตะวันออก (หรือราชอาณาจักรเยอรมนี) แม้ความพยายามในการรักษาความเป็นหนึ่งเดียวของจักรวรรดิจะไม่สัมฤทธิ์ผล